
Capitol 1 

— Plecaţi din grădina mea! urlă Wolfert Webber la 
copiii care intraseră să-i fure verzele. Când se întoarse în 
casă, îi zise nevestei: Oraşul creşte prea mult. Copiii 
ăştia pisălogi din vecini aduc numai necazuri. 

Era în anii 1700, o vreme în care puternicul oraş 
New York era doar un orăşel cocoţat în vârful insulei 
Manhattan. Wolfert şi nevasta lui locuiau la periferie. 
Când strămoşii lui veniseră în Lumea Nouă, aduseseră cu 
ei cele mai bune verze din Europa. Familia lui creştea 
verze de mai multe generaţii. Wolfert era renumit pentru 
verzele lui. 

În vremea aceea, oraşul se mărea cu repeziciune. 
Peste tot răsăreau case. Uliţele de ţară deveneau străzi 
aglomerate. Zgomotul şi oamenii îl deranjau pe Wolfert. 
Dar şi mai rău era felul în care oraşul cel prosper părea 
să îmbogăţească pe toată lumea cu excepţia lui Wolfert. 
Costul traiului creştea, dar el nu putea cultiva mai multe 
verze decât înainte. Aşa încât tot timpul era îngrijorat. 

— N-ar fi aşa rău, îi spuse nevestei, dacă am fi doar 
noi doi. Dar trebuie să ne gândim la Amy. 

Familia Webber îi oferise fiicei sale tot ce era mai 
bun. Învăţase să coasă cu multă îndemânare şi să pună 
tot felul de murături şi conserve. Îi plăcea să planteze 
flori vesele printre verze, pentru a înfrumuseţa grădina. 

Amy era o foarte drăgălaşă fată de şaptesprezece 
ani. Ca orice altă fată de vârsta ei, îşi dorea haine şi 
bijuterii frumoase... Văzând inimioarele străpunse de 
săgeți pe care şi le brodase pe batiste, Wolfert pricepu că 
era interesată de ceva mai mult decât plantarea florilor 
şi punere-a murăturilor. 

Şi interesul cel mai recent era reprezentat de 
persoana unui tânăr pe nume Dirk Waldron. Era fiul unei 
văduve sărmane, un tânăr puternic şi plin de viaţă, cu un 


chip proaspăt şi luminos. Vorbea puţin, dar petrecea 
vreme îndelungată cu familia. 

Îi umplea pipa lui Wolfert. Ţinea de ghemul de lână 
al mamei când aceasta croşeta. Turna ceaiul şi dădea 
ceştile mai departe. 

Deşi Amy îi arunca mereu lui Dirk priviri furişe şi 
ocheade, tatăl ei nu remarcase niciodată, şedea lângă foc 
fumând şi îngrijorându-se asupra banilor. Dar într-o 
noapte, când Amy îl conducea pe Dirk către ieşire, tatăl 
ei distinse sunetul clar al unui sărut. 

— Să fie oare cu putinţă? se întrebă în sine. Fetiţa 
mea a ajuns femeie. Şi, mai rău de-atât, s-a şi 
îndrăgostit. 

Wolfert era un tată blând, dar prudent. Tânărul 
Dirk nu avea nici bani, nici pământ. Dacă cei doi tineri s- 
ar fi căsătorit, Wolfert ar fi trebuit să le dea un petic din 
ferma lui. Dar pământul de-abia ajungea să întreţină 
familia lui Wolfert. Îşi închipui că ar fi fost mai bine să 
înăbuşe această pasiune din faşă. Se duse la fiica lui şi 
dădu cărţile pe faţă. 

— Nu vreau să-l mai văd pe Dirk Waldron în casa 
mea, îi zise. Ştiu ce crezi, dar e spre binele tău. 

Amy plânse puţin din pricina aceasta. Dar, fiind o 
fată supusă, niciodată nu se bosumfla ori se supăra. De 
atunci înainte, nu-l mai primi pe Dirk în casă. Dacă 
vorbea cu el, vorbea pe geamul de la bucătărie ori peste 
gardul grădinii. 

Locul preferat de petrecere a timpului pentru 
Wolfert era un han de ţară aflat la câteva poşte spre 
miazănoapte, dincolo de râu. Era o veche tavernă 
olandeză, unde el şi prietenii săi se adunau ca să arunce 
la ţintă cu potcoave, de cal şi să discute afaceri. 

Într-o zi mohorâtă şi vântoasă de toamnă, Wolfert 
se duse la Kan. Toată lumea era înăuntru din pricina 
frigului. Fiind sâmbătă, era un grup destul de mare care 
şedea de vorbă. 

— Va fi o noapte friguroasă pentru căutătorii de 


aur, zise gazda. 

— Sunt din nou la lucru? întrebă un ofiţer de 
armată englez care avea un singur ochi şi care zăbovea 
mereu prin han. 

— Fireşte că sunt, zise gazda. Şi au avut noroc de 
curând. Au scos o ulcică de aur de dincolo de livada lui 
Stuyvesant. Trebuie să fi fost îngropată acolo de pe 
vremea bătrânului Peter Stuyvesant, guvernatorul 
olandez. 

— Fugi de-aici! Nu cred nici în ruptul capului, zise 
ofiţerul. 

— Poţi să crezi sau nu, cum vrei, spuse gazda. Dar 
toată lumea ştie că Peter Stuyvesant a îngropat o 
grămadă de bani când au venit englezii să ne 
cucerească. Se spune că fantoma lui bântuie noaptea, 
arătând exact ca portretul lui. 

— Eu tot zic că-s prostii, spuse ofiţerul cu un singur 
ochi. 

— Ei bine, Corney Van Zandt l-a văzut, zise gazda. 
Umbla pe piciorului lui de lemn, la miezul nopţii, ţinând 
în mână o sabie ce strălucea ca focul. De ce ar umbla o 
fantomă dacă cineva n-ar săpa pe lângă comoara ei 
îngropată? 

Wolfert Webber asculta cu mare atenţie vorbele 
acestea. Ori de câte ori conversaţia se îndrepta către 
comoară, îşi ciulea urechile. Cu siguranţă i-ar fi plăcut să 
găsească pentru el însuşi o parte din aurul acela 
îngropat. 

Capitolul 2 

Următorul care vorbi fu un bătrân pe nume Peechy 
Pauw Van Hook. Ştia mai multe poveşti decât oricare om 
din han şi era întotdeauna nerăbdător să spună una. 

— Oamenii au săpat după bani în multe locuri pe 
insula asta, declară. Inainte să găsească comoara, mereu 
au visat-o de trei ori. De obicei e vorba despre o grămadă 
de bani pe care vechii olandezi au îngropat-o cu mulţi ani 
înainte. 


— Olandezii? Prostii! strigă ofiţerul englez. Toată 
comoara asta a fost îngropată de căpitanul Kidd şi ai săi. 

Începu să povestească despre căpitanul Kidd, cel 
mai mare pirat care străbătuse vreodată mările. 
Poveştile se încheiau întotdeauna când corsarul îşi 
îngropa prada în vreun loc ascuns acolo, pe insula 
Manhattan. û 

Wolfert Webber medita la toate acestea. In drum 
spre casă, nu se putea abţine să-şi închipuie imensa 
cantitate de comori îngropate în jurul lui. Ei bine, chiar 
în clipa aceea era cu putinţă să fi păşit pe deasupra unei 
grămezi de aur. 

— De ce sunt eu atât de lipsit de noroc? se întrebă 
în sine. Alţii se duc la culcare şi visează bogății. În 
dimineaţa următoare se duc şi dezgroapă dubloni de aur 
ca şi cum ar fi cartofi. Dar eu visez doar necazurile mele. 
Şi nu dezgrop decât verze. 

În noaptea aceea se duse la culcare simțindu-se 
tare descumpănit. Dar imediat ce adormi, visă o comoară 
imensă îngropată în grădina sa. De fiecare dată când 
înfigea lopata, scotea mai mult aur, diamante şi saci de 
bani. 

Când se trezi, era la fel de sărac ca întotdeauna. N- 
avea chef nici măcar să lucreze pământul. Şedea lângă 
vatră şi se gândea la comori îngropate. 

În noaptea următoare, visă iarăşi aur. Petrecu ziua 
dorindu-şi ca visul să i se împlinească. 

A treia noapte, de-abia putu să doarmă. Dar, cu 
siguranţă, imediat ce adormi, visul de aur îl vizită iarăşi. 

— E lucru ştiut că un vis care se repetă de trei ori 
nu are cum să fie mincinos, declară în dimineaţa 
următoare. 

Era atât de emoţionat, încât îşi îmbrăcă cămaşa pe 
dos. Era bogat! Tot ce avea de făcut era să dezgroape 
comoara îngropată în câmpul lui de varză. 

La micul dejun, îi ceru lui Amy să-i pună un bulgăre 
de aur în ceai! întinzându-i clătitele nevestei sale, îi zise 


să se servească cu un dublon de aur! 

Problema era cum ar fi putut el să descopere 
comoara fără ca nimeni să ştie. Va săpa noaptea! 

În fiecare noapte, ieşea pe câmp cu un târnăcop şi 
o lopată, săpând cât de repede putea la lumina 
felinarului. Străbătea câmpul în lung şi-n lat, căutând 
comoara. În curând, ordonatele sale straturi de varză 
ajunseră să arate ca un câmp de luptă. 

— Desţeleneşti toate verzele! stăruia nevastă-sa pe 
lângă el. 

— Îmi distrugi florile! se jelea fiică-sa. 

— Nu contează, le încredința Wolfert. În curând voi 
fi bogat. Bogat! 

Familia începu să creadă că Wolfert înnebunise. 
Chiar şi în somn vorbea despre aur şi perle şi diamante. 
Ziua umbla ca şi când ar fi fost în transă. 

Jupânasa Webber se ducea la prietenele ei pentru a 
le povesti ultimele nerozii ale bărbatului ei. lar Amy nu 
se putea concentra la cusut, îngrijorată cum era în 
privinţa tatălui ei. 

—  Înveseleşte-te, îi zicea Wolfert. Într-o bună zi 
vom fi la fel de bogaţi ca familiile Van Horn şi Van Dam. 
Ei bine, în curând însuşi guvernatorul va fi bucuros să ţi-l 
dea de bărbat pe fiul lui. 

Amy nu făcea altceva decât să scuture din cap. 
Wolfert continuă să sape. În vis nu i se spusese cu 
precizie unde anume să găsească comoara. Deoarece 
câmpurile sale cu varză erau întinse, trebuia să încerce 
peste tot. Săpa şi iar săpa, dar mai avea cale lungă 
atunci când veni iarna. 

Pământul îngheţă bocnă, iar noaptea era prea frig 
pentru a săpa. Dar imediat ce broaştele anunţară sosirea 
primăverii, Wolfert se întorsese din nou la săpat. 

În timpul zilei, nu mai muncea deloc; doar pierdea 
vremea. Noaptea se ducea pe câmp şi săpa groapă după 
groapă. Nu găsi nimic. În loc să se îmbogăţească, îşi 
neglija recoltele şi ajunse mai sărac ca niciodată. 


Toată vara săpase după comoară. Înainte să prindă 
de veste, veni din nou toamna. Nu găsise încă niciun 
strop de aur. 

Când veni din nou vremea friguroasă, nu făcuse 
obişnuita sa provizie de varză. Familia sa trebui să-şi 
mănânce de sub unghii ca să supravieţuiască. 

— Ce poate fi mai rău, întrebă, decât să te zgârceşti 
la mărunţiş, când ai o comoară care zace îngropată în 
pământul tău? Simţindu-se cumplit, desţelenea câmpul şi 
continua să se îngrijoreze. 

La început, vecinii lui crezură că bietul Wolfert o 
luase razna, aşa că îl compătimeau cu toţii. Dar apoi se 
duse vestea că Wolfer era falit, aşa că toţi îl ocoleau. 

Singurul care continua să vină pe la ei era Dirk 
Waldron. Mai era încă îndrăgostit de Amy şi ea încă îi 
mai zâmbea de la fereastra bucătăriei. Părea să o 
iubească mai mult acum, că era cu adevărat săracă. 

Capitol 3 

Multe luni trecură de când Wolfert nu se mai 
dusese la hanul de ţară în care obişnuia să-şi petreacă 
vremea. Într-o după-amiază de sâmbătă, plângându-şi 
aprig de milă, ieşise într-o plimbare lungă şi se trezi 
lângă han. 

Se întrebă dacă să intre sau nu. Se părea că 
prietenii lui nu mai voiau să-l vadă. Dar avea nevoie să 
stea de vorbă cu cineva, aşa că deschise uşa. 

Vechii lui tovarăşi erau cu toţii acolo, împreună cu 
un străin care îi atrase imediat atenţia lui Wolfert. Nou- 
venitul acesta avea trăsăturile aspre ale unui marinar. 
Chipul îi era însemnat cu o cicatrice lungă care-i brăzda 
obrazul şi îi despica buza de sus, lăsându-i dinţii la 
vedere. Vorbea cu voce tare şi le comanda tuturor celor 
din jur. 

— Te întrebi cine-i străinul ăsta, zise Peecky Pauw, 
trăgându-l pe Wolfert deoparte. E o poveste ciudată. 

Cu câteva luni mai înainte, în timpul unei furtuni 
cumplite, omul acesta eşuase pe țărm împreună cu 


imensul lui cufăr marinăresc. Luase o cameră la han şi 
de atunci rămăsese acolo, dea mai mare parte a timpului 
şi-o petrecea şezând la fereastră şi privind apele prin 
telescop. Se uita la fiecare vapor care se apropia. 

— Ar trebui să auzi poveştile pe care le spune, îi 
şopti Peechy Pauw lui Wolfert. Ştie despre fiecare pirat 
din ultimii douăzeci de ani. li place să povestească 
despre luptele teribile cu galioanele spaniole încărcate 
cu comori. 

Nimeni nu îndrăznea să-l contrazică pe marinar, 
Dacă o făceau, el striga: 

— De unde ştii? Ai fost tu acolo? 

De fapt, mulţi dintre bărbaţii care se adunau la ban 
începură să se întrebe dacă acestea erau poveşti pe care 
străinul le auzise sau chiar era pirat el însuşi. Pesemne 
că ajutase la jefuirea vaselor despre care vorbea. Poate 
că luase el însuşi parte la bătăliile acelea crude. 
Proprietarul banului dorea să se descotorosească de 
străin, dar nu ştia cum. 

Wolfert era uimit să audă de sosirea acestui bărbat 
ciudat. Era şi nerăbdător să afle orice relatare nouă 
referitoare la comoara piratului. Se aşeza unde putea să 
audă cel mai bine tot ce se vorbea în încăpere. Hotărât 
lucru, marinarul începu curând să povestească despre 
capturarea de către pirați a unui vapor de marfă spaniol. 

— A fost o luptă cumplită, zise el. Câţiva pirați au 
fost împuşcaţi. Dar au continuat să atace echipajul 
vasului, zăngănindu-şi săbiile, ceva de groază. Au 
capturat vaporul. Dar un gentilom spaniol care era la 
bord nu voia să se predea. I-a dat căpitanului piraţilor o 
lovitură teribilă de sabie chiar în faţă. 

— C c-au făcut cu prizonierii? întrebă Peeeky Pauw. 

— l-au aruncat pe toţi peste bord, răspunse 
marinarul cu un rânjet răutăcios. 

O tăcere de moarte, se aşternu după aceste vorbe. 
Toţi orăşenii cumsecade de faţă priviră la cicatricea 
adâncă ce brăzda faţa străinului. Se foiră neliniştiţi în 


scaune. 

Ofiţerul cu un singur ochi căuta mereu să întreacă 
poveştile marinarului. Acum începu o poveste lungă 
despre căpitanul Kidd şi ai săi. 

— Şi când avură comoara în mâini, zise, încheind 
povestea, se îndreptară pe apă spre Hudson şi o 
îngropară pe o insulă. 

— Nici vorbă! strigă marinarul. Kidd n-a venit 
niciodată pe Hudson ca să îngroape vreo comoară. 

— Îţi zic eu c-a venit, insistă ofiţerul. 

— Şi, la urma urmelor, ce ştii tu despre asta? 
întrebă marinarul. 

— Eram la Londra când căpitanul Kidd a fost 
judecat pentru piraterie, zise ofiţerul. L-am văzut 
spânzurat. 

— Mai bine spânzurau un om de uscat, fu replica 
marinarului. 

Ofiţerul nu răspunse. Rămase tăcut, uitându-se cu 
amărăciune la străin. 

— Trebuie să încuviinţez, spuse Peechy Pauw, 
căpitanul Kidd nu a îngropat niciodată niciun ban pe aici. 
Dar au fost destui pirați care obişnuiau să tragă în micul 
golf din insula Manhattan şi să-şi ascundă prada. Ei bine, 
îmi aduc aminte o dată... 

Fu întrerupt de către marinar, care bătu cu pumnul 
în masă. 

— Voi ăştia! zise el. Mai bine i-aţi lăsa în pace pe 
corsari şi comorile lor. S-au luptat zdravăn pentru bani. 
Vouă, oamenilor de uscat, n-ar trebui să vă treacă prin 
cap să dezgropaţi comorile, dacă nu vreţi să daţi de 
belea. 

Peecky Pauw îşi înghiţi limba. Peste încăpere se 
aşternu tăcerea. Marinarul scoase un ceas spaniol, se 
uită la el, apoi plecă sus în camera lui. 

Wolfert Webber  ascultase cu atenţie această 
discuţie despre pirați. Toate poveştile astea erau pline de 
aur şi diamante şi dubloni sclipitori. Dar străinul, credea 


Wolfert, trebuie să fi fost el însuşi pirat. Cu siguranţă ştia 
adevărul despre comoara îngropată. 

Capitol 4 

După ce marinarul se retrase sus în camera lui, 
toată lumea îl îndemnă pe Peechy Pauw să-şi continue 
povestea. Un tunet răsunase afară şi din cauza ploii 
nimeni nu voia să plece spre casă până ce nu trecea 
furtuna. 

— Toată lumea îl cunoaşte pe bătrânul Sam, începu 
Peechy. E bătrânul negru care pescuieşte în jurul insulei 
ăsteia de mai bine de cincizeci de ani. Într-o seară, în 
tinereţile lui, îşi încerca norocul pe lângă Poarta Iadului. 

După cum zicea povestea, Sam era atât de absorbit 
de pescuitul lui, încât nu observă că se schimbase fluxul. 
Curenţii şi vârtejurile erau atât de primejdioase prin 
părţile acelea, că fu nevoit să aştepte până ce fluxul se 
schimbă iarăşi, înainte de a o apuca spre casă. 

Odată cu venirea nopţii, o furtună se anunţa 
dinspre apus. Sam îşi trase barca într-un golf de-a lungul 
țărmului insulei Manhattan. O legă sub un copac. Ocrotit 
de baldachinul de frunze, rămase în aşteptare, în vreme 
de vântul urla, iar fulgerul scânteia. Se cuibări pe fundul 
bărcii şi adormi. 

Când se trezi, furtuna trecuse şi totul era liniştit. 
Noaptea era foarte întunecată. Sam începu să-şi dezlege 
barca atunci când văzu o lumină apropiindu-se iute de-a 
lungul apei. Era felinar la prova unui vas. 

— Ăsta-i locul, auzi o voce. Uite inelul de fier. 

Barca fu legată în micul golf alături de cea a lui 
Sam. Cinci bărbaţi cu feţe înfricoşătoare coborâră pe 
mal, trăgând ceva greu în urma lor. Îşi duseră povara în 
tufişuri. 

Curios, Sam se strecură afară din barca sa şi se 
cocoţă pe o movilă deasupra locului spre care se 
îndreptau bărbaţii. 

— Ai adus hârleţele? întrebă unul. 

— Uitele, zise altul. Trebuie să săpăm adânc, ca să 


n-o găsească nimeni. 

Lui Sam îi îngheţă sângele în vene. Trebuie că erau 
criminali pe cale să-şi îngroape victima. Ei bine, lui Sam 
îi plăceau misterele. În loc să se furişeze înapoi în barcă, 
se hotări să se târască şi mai aproape. Se mişcă puţin 
câte puţin, atent să nu facă niciun zgomot. Curând 
ajunse la o stâncă mare. Când îşi înălţă capul deasupra 
locului în care săpau bărbaţii, rămase înmărmurit, 
îngrozit să nu scoată cel mai mic sunet. 

Deja groapa fusese umplută la loc. Bărbatul înlocui 
brazda de iarbă şi împrăştie frunze deasupra ei, pentru 
ca nimeni să nu observe că pământul fusese săpat. 

— Nici diavolul în persoană n-o mai găseşte acum, 
zise un bărbat. 

— Criminalilor! strigă Sam fără să stea pe gânduri. 

Toţi bărbaţii îşi ridicară privirea către locul din 
care Sam trăgea cu ochiul de dincolo de stâncă. 

— Prindeţi-l! strigă unul. 

Sam auzi cum era ridicat trăgaciul unui pistol, dar 
el deja o luase la fugă. Alergă printre tufişuri cât putu de 
repede. Îi putea auzi pe criminali venind în urma lui. 

Curând ajunse la marginea prăpastiei care domina 
golful în care îşi lăsase barca, dra un perete abrupt, nu 
putea merge mai departe. Unul dintre bărbaţi îl văzu 
acolo sus. Îndreptă pistolul spre el şi trase. 

Glonţul trecu şuierând pe lângă capul lui Sam. Dar 
Sam era destul de isteţ ca să scoată un țipăt şi să cadă la 
pământ. împinse o piatră mare în prăpastie, care căzu 
zgomotos în apă. 

— Pân-aici i-a fost, zise bărbatul către tovarăşii lui. 
Nu va povesti nimic nimănui, decât peştilor. 

Acum Sam se furişă pe malul apei şi se urcă 
încetişor în barca lui. Pluti în derivă, lăsând curentul să-l 
ducă pe râu în jos o bucată de drum până ce cuteză să 
vâslească. Apoi se îndreptă către casă cât de repede 
putu. Nu se simţi în siguranţă până ce nu se văzu în pat. 
Aici Peeeky Pauw îşi încheie povestirea şi trase o duşcă. 


— Asta-i tot? întrebă ofiţerul eu un singur ochi. 
Sam nu a aflat niciodată ce îngropaseră? 

— Asta-i tot. Ş-am nu era atât de nerăbdător să se 
întoarcă acolo. De ce ar fi căutat un cadavru, de vreme, 
ce criminalii erau departe? 

— Dar eşti sigur că îngropau un cadavru? întrebă 
Wolfert. Deja se încredinţase că era o comoară în aur. 

— Sunt singur, zise Peeeky. Încă mai bântuie 
ruinele casei ăleia, nu departe de Poarta Iadului. 

— Astea-s prostii! zise ofiţerul. Nu-s altceva decât 
poveşti de-ale babelor. 

— Ba nu sunt, declară Peeeky. Eu le cred că şi când 
mi s-ar fi întâmplat mie. 

Wolfert nu mai zicea nimic. Dar mintea îi era plină 
de dubloni de aur. Asta îngropaseră piraţii, iar el o ştia. 
Deja se gândea la un chip în care să găsească locul. Apoi 
doar ar fi dezgropat comoara şi ar fi fost bogat. 

Urmă o tăcere scurtă. Pentru moment, furtuna se 
domolise. 

Apoi, oamenii auziră pocnetul tare al unei 
împuşcături, care venea de afară. Alergară la fereastră. 
De jos, dinspre apă, auziră pe cineva ţipând. Apoi o altă 
împuşcătură. Ce putea fi asta? 

Capitol 5 

— Cine-i acolo? strigă marinarul cel ciudat din 
camera lui de la catul al doilea. Işi deschisese fereastra. 
Oamenii de jos îl puteau auzi strigând în noapte. 

Cineva răspunse. Glasul părea să vină chiar din 
rău. Dar când fulgerul brazdă cerul, nu se văzu nimeni. 

Auziră o bubuitură asurzitoare şi apoi un sunet 
târşâit venind de deasupra, ca şi cum cineva ar fi mutat 
mobilă. Marinarul chemă un servitor să vină să-l ajute. 

Câteva clipe mai târziu, îşi făcu apariţia jos. Ajutat 
de servitor, căra marele lui cufăr marinăresc. 

Proprietarul hanului era uluit. 

— Doar nu pleci pe apă în mijlocul unei furtuni ca 
asta, zise. 


— Furtună! râse batjocoritor marinarul. Numeşti 
stropeala asta furtună? 

— O să te uzi până la piele şi o să mori de frig, 
spuse Peechy Pauw. 

— La naiba! zise marinarul. Nu-i tine lecţii despre 
vreme unui om care a navigat prin uragane. 

Auziră din nou vocea din mijlocul apei. 

Marinarul, ajutat de servitor, smuci voluminosul 
cufăr marinăresc afară din han şi-l porniră în jos către 
mal. 

Nu le venea să creadă că se îndrepta de- 
adevăratelea înspre valurile sălbatice ale furtunii. leşiră 
cu un felinar ca să-l urmeze prin vale. 

— Scăpaţi de lumina aia, strigă o voce răguşită 
dinspre apă. Nimeni n-are trebuinţă de lumină aici. 

— La naiba! urlă marinarul. Întoarceţi-vă cu toţii la 
han! N-aveţi treabă să vă ţineţi după mine! 

Wolfert şi prietenii lui se dădură câţiva paşi înapoi. 
Curioşi să vadă ce se întâmplă, priveau din tufişuri. O 
strălucire a fulgerului dezvălui o barcă plină cu oameni, 
aflată aproape de mal. Se înălța şi se afunda cu fiecare 
val. Oamenii de-abia puteau să se ţină agăţaţi de mal 
printr-o prăjină lungă. 

Marinarul sprijini un capăt al cufărului marinăresc 
pe una din laturile bărcii şi apucă de un mâner ca să-l 
ridice. Chiar atunci, un val împinse barca de la țărm. 
Cufărul se scufundă cu zgomot în apă, trăgându-l pe 
marinar după el. Amândoi dispărură îndată în adâncuri. 

— Păzea! strigară bărbaţii de pe mal. Barca era 
trasă de curent. 

Wolfert crezu că aude un strigăt de ajutor. Dar când 
veni următorul fulger, apa în care căzuse, marinarul era 
liniştita, iar barca dispăruse. Doar valurile se spărgeau 
de stânei. 

Bărbaţii se întoarseră la han, peste măsură de 
tulburaţi de ceea ce văzuseră. 

— Măcar şi-a plătit nota înainte să plece, zise 


proprietarul banului. 

— A venit pe vreme de furtună şi a plecat pe vreme 
de furtună, zise Peecky Pauw. Nu ştie nimeni de unde-a 
venit, nu ştie nimeni unde s-a dus. 

— S-a înecat, zise Wolfert. 

De-acum furtuna care uriaşe în jurul hanului se 
oprise. Era aproape miezul nopţii, aşa că toţi bărbaţii se 
îndreptară spre casă. La plecare, fiecare dintre ei aruncă 
o privire îngrijorată înspre ţărmul unde dispăruse 
marinarul. Wolfert aproape că se aştepta să-l vadă acolo, 
plutind pe cufărul lui marinăresc, în lumina lunii. 

Nu se putea opri să se gândească la povestea 
bătrânului Sam. Era încredinţat că ştia povestea 
adevărată. Bărbaţii din barcă nu erau criminali, erau 
pirați. Veniseră să-şi îngroape comoara. Comoara aceea 
zăcea încă pe undeva, aşteptând să fie descoperită. 

În cele din urmă, Wolfert îşi dădu seama de o cale 
sigură de a găsi comoara pe care o căutase în toţi aceşti 
ani nesfârşiţi. îl va pune pe bătrânul Sam să-l conducă la 
locul aventurii sale şi să-i arate locul precis. Apoi va 
dezgropa aurul şi va fi bogat pentru tot restul vieţii. 

Wolfert era nerăbdător. Trebuia să-l găsească pe 
bătrânul Sam! 

— Am pescuit în apele astea dinainte să te fi născut 
tu, zise Sam când Wolfert îl găsi în cele din urmă. Lucrul 
ăsta despre care vorbeşti tu s-a petrecut cu multă vreme 
în urmă. 

Sam locuia în vârful Manhattanului, acolo unde se 
află acum cartierul numit Battery. Işi ridicase o cabanuţă 
din lemnele aduse la mal de apă şi din bucăţile de vase 
scufundate lângă vechiul fort de acolo. 

Wolfert îl puse să-i spună povestea nopţii în care 
bărbaţii îngropaseră ceva de-a lungul malului. 

— Nimeni nu a descoperit ce au îngropat bărbaţii 
aceia, aşa-i? întrebă Wolfert. 

— N-am de unde să ştiu, zise Sam. Ştiu că-s mulţi 
nebuni prin împrejurimi. Îşi pierd vremea săpând după 


aur, când ar putea să pescuiască. 

Acum Sam era un bătrân cu părul alb. Wolfert îi 
făgădui să-l plătească frumuşel dacă îl va conduce la 
locul precis în care avusese loc aventura sa. Sam fu 
bucuros să o facă. 

— Nu putem să mergem chiar acum, zise Sam. Nu-i 
bun fluxul. 

— Mergem pe jos, spuse Wolfer. Era nerăbdător să- 
şi ia aurul, nu voia să mai aştepte nicio clipă. 

Merseră cam cinci mile pe ţărmul estic la 
Manhattanului. Işi croiau drum printre  tufişurile 
neîngrijite şi printre mărăcini, până ce ajunseră într-un 
loc în care cândva fusese o casă. Acum era numai o 
grămadă de dărâmături, cu două hornuri care încă 
stăteau în picioare. 

— Asta, se gândi Wolfert, e caraghioasa aia de casă 
bântuită despre care vorbeşte lumea. 

Cei doi bărbaţi coborâră pe malul apei. Sam îi arătă 
cu degetul golful în care bărbaţii debarcaseră. Un inel de 
fier era încă înfipt în stâncă. Deasupra lui, se aflau trei 
cruciuliţe scrijelite pe suprafaţa pietrei. 

Le luă mai mult să găsească locul gropii. Era 
noapte atunci când Sam venise prima dată acolo, iar el 
era mai interesat de ceea ce făceau oamenii, decât de 
locul în care o făceau. 

În cele din urmă ajunseră la locul pe care Sam îl 
socoti a fi cel potrivit. 

— Uite! exclamă Wolfert. Sunt aceleaşi trei cruci 
scrijelite în piatră. Probabil lăsate aici ca semn. Acum, zi- 
mi, unde-au săpat bărbaţii? 

— Nu sunt întru totul sigur de asta, spuse Sam. 
Poate că a fost acolo. Ori ar fi putut fi lângă tufa aia de 
dud, ori ar fi putut fi sus, movila aia. 

— Ei bine, e prea târziu ca să mă apuc de săpat 
acum zise Wolfert. Oricum, n-am adus lopeţi. Va trebui să 
ne întoarcem. 

Cei doi se îndreptară spre casă. Când trecură prin 


dreptul fermei celei vechi, un zgomot le atrase atenţia. 
Se uitară într-acolo şi văzură un bărbat cărând un sac 
înspre casa în ruină. 

— O, Doamne! exclamă Wolfert. E marinarul de la 
han, cel care s-a înecat în râu ieri. 

În clipa aceea, marinarul se întoarse şi îşi flutură 
pumnul către Wolfert cu un gest ameninţător. 

Wolfert nu mai zăbovi prin preajmă ca să vadă mai 
multe. Şi el, şi Sam o rupseră la fugă. Alergară printre 
tufişuri şi nu încetiniră până ce nu ajunseră pe drumul ce 
ducea în oraş. 

Acum Wolfert nu era sigur că voia să se întoarcă în 
locul acela bântuit. Hălăduia pe lângă casa lui toată 
ziulica, visând la aur şi la fantoma misteriosului marinar. 
Vorbea în somn şi era necăjit de coşmaruri. 

Nevastă-sa se hotări să-l cheme pe doctorul Kipper. 
Era vestit în Manhattan nu doar datorită dibăciei sale de 
vindecător, ci şi pentru că ştia totul despre vrăjitorie şi 
farmece. 

— Nu-i de mult în firea lui, doctore, zise jupâneasa 
Webber. N-ai putea, rogu-te, să faci ceva? 

Doctorul Kipper o ascultă cu atenţie pe femeie, în 
vreme ce ea descria purtarea bărbatului ei. Era în chip 
deosebit interesat de preocuparea lui Wolfert de a căuta 
aur. 

Adevărul era că şi doctorul Kipper era nerăbdător 
să se îmbogăţească săpând după comori îngropate. Aşa 
că, în loc să-l vindece pe Wolfert de obsesia lui de a săpa, 
se molipsi şi el de aceeaşi boală. 

— Sunt sigur că ai dreptate în privinţa banilor 
îngropaţi acolo, îi spuse doctorul lui Wolfert. Dar trebuie 
să-i dezgropi cu grijă şi în mare taină. Şi mai cu seamă îţi 
trebuie o baghetă fermecată. 

— De unde să iau aşa ceva? întrebă Wolfert. 

— Cred c-aş putea să fac rost de una, zise doctorul 
Kipper. Aş vrea să te ajut cu tot ce pot. Era grozav. 
Wolfert se bucura că un om cu carte îl ajuta să caute 


comoara. Jupâneasa Webber era mulţumită că vizitele 
doctorului păreau să-i fie de mare folos bărbatului ei. Nu 
ştia mare lucru despre faptul că cei doi bărbaţi puneau la 
cale să plece împreună ca să caute comori îngropate. 

Capitol 6 

— Ei, nu vreau să te îngrijorezi, îi zise Wolfert 
nevestei când sosi noaptea plecării lui în aventură. S-ar 
putea să nu mă întorc pană dimineaţă. 

Desigur, vestea aceasta o făcu să se îngrijoreze. Şi 
ea, şi Amy îl implorară pe Wolfert să nu se ducă. Dar 
nimic nu-l putea opri. Se porni la drum sub un cer 
înstelat. El şi doctorul Kipper se întâlniră cu Sam pe 
țărm şi, în curând, vâsleau cu toţii în susul râului. 

— Aţi auzit ceva? îi întrebă Wolfert pe ceilalţi. 

— Ce-i? răspunse doctorul. 

— Sună ca şi când cineva ar vâsli în urma noastră, 
zise Wolfert. 

Într-adevăr, se auzeau sunete înfundate de rame. 
Sam vâsli mai repede. Sunetele dispărură în urma lor. 

În curând ajunseră în golf şi legară barca de inelul 
de fier. Se mişcau cât de încet puteau. Fiecare zgomot îi 
făcea să tresară. 

— Ăsta-i locul, zise Wolfert. Uite cele trei cruci. În 
timp ce Wolfert ţinea felinarul, doctorul umbla, cu 
bagheta fermecată, care era doar o rămurea despicată. 
La început nu se întâmplă nimic. Apoi ca prin minune, 
bagheta începu să se învârtă în mâinile doctorului. Căzu 
pe jos în clipa în care indica spre pământ. 

— Asta-i locul precis, şopti doctorul Kipper. 

— Să sap? întrebă Wolfert. 

— Nu, bineînţeles că nu! Trebuie să încheiem 
ritualul ca să alungăm duhurile rele. 

Doctorul trasă un cerc în care să stea toţi trei. 
Aprinse un foc din câteva rămurele. Fumul ierburilor 
care ardeau îl făcu pe Wolfert să strănute. Doctorul citi 
câteva cuvinte dintr-o carte, apoi zise că era timpul să 
sape. 


Sam începu să sape cu hârleţul. Mult timp aruncă 
afară din groapă nisip şi pietriş. Wolfert se aplecă 
înăuntru, ţinând felinarul, în căutarea primei scânteieri a 
aurului. 

Dar săpatul continuă. Groapa se adânci din ce în ce 
mai mult. Nu descoperiseră nimic altceva decât pietre. 

Deodată hârleţul atinse ceva gol pe dinăuntru. 

— E un cufăr, zise Sam. 

— Plin cu aur! spuse Wolfert. Niciodată nu fusese 
atât de fericit. 

Îndată după ce vorbise, cei trei bărbaţi auziră un 
zgomot deasupra lor. Wolfert se întoarse. lţindu-se pe 
deasupra unei stânci, era faţa brăzdată de cicatrice a 
marinarului înecat! 

Wolfert scăpă felinarul şi o luă la fugă. Prin 
întuneric, cei trei bărbaţi alergară în trei direcţii diferite. 
Wolfert se prăbuşi printre tufişuri. Auzi pe cineva 
prăbuşindu-se chiar lângă el. Alergă şi mai repede, dar 
nu reuşi să scape. 

Într-o clipă se trezi pe marginea prăpastiei de pe 
malul râului. O mână îl înşfăcase. Se întoarse şi începu 
să se lupte cu cineva. Era prea întuneric ca să vadă cine 
era. 

Deodată un alt bărbat se desluşi din umbră şi îl 
înşfacă pe urmăritorul lui Wolfert. Acum cei doi se luptau 
între ei. Wolfert nu putea fugi pentru că se afla exact pe 
marginea prăpastiei. 

Unul dintre cei doi îl aruncă pe celălalt în hău. 
Wolfert îl auzi cum cade cu zgomot în apa de dedesubt. 
Acum celălalt venea după el. Tot putea să vadă era 
conturul unei siluete. N-avea unde să fugă. 

— Păzea, strigă Wolfert. Începu să coboare râpa 
abruptă. 

În clipa următoare, alunecă. Se rostogoli în jos, 
izbindu-se dintr-o stâncă într-alta şi dintr-un tufiş într- 
altul. 

Când Wolfert deschise ochii, lumina zorilor se arăta 


pe cer. Se trezi zăcând pe fundul unei bărci. 

Era prea suferind şi prea înţepenit ca să se uite 
măcar în jurul lui. 

— Stai potolit, jupâne Webber, zise o voce. Wolfert 
şti a vocea aceea. Era Dirk Waldron, peţitorul fiicei sale. 

— Nevasta ta m-a implorat să mă ţin după tine, 
explică Dirk. Se temea de ce s-ar putea întâmpla. Dar mi- 
a fost greu să ţin pasul cu tine. Am ajuns la timp casă te 
salvez de atacatorul tău, cine-o fi fost el. 

Aşa că, în loc să se întoarcă acasă încărcat cu 
comori, Wolfert trebui să fie cărat pe o targă, fără nicio 
recompensă pentru truda sa. Când îi ascultară povestea, 
unii se duseră să sape şi ei. Nu găsiră nimic. 

Până în ziua de azi, misterul nu a fost descoperit. 
Era cu adevărat o comoară acolo? A găsit-o altcineva? 
Nimeni nu ştie. 

Wolfert nu era în stare să se îngrijoreze de comoară 
sau de pirați sau de orice altceva. Zăcu bolnav în pat, 
îngrijit de nevastă şi de fiică. Îi oblojiră rănile şi şezură la 
căpătâiul patului său de dimineaţă până seara. 

Toţi vechii prieteni ai lui Wolfert veniră să-i ureze 
cele bune. Adulţi aduseră ierburi şi felurite ceaiuri 
despre care ziceau că-l vor ajuta să se pună pe picioare. 
Dirk Waldron veni în fiecare zi să-l înveselească. 

Nimic nu-i făcea bine. Wolfert era din ce în ce mai 
slăbit. Nu putea face nimic decât să geamă şi să suspine. 

Şi pentru ca lucrurile să fie şi mai rele, îi ajunse la 
urechi faptul că se proiecta o nouă şosea. Urma să treacă 
exact prin mijlocul straturilor lui de varză. 

— Asta va desăvârşi ruina mea, oftă el. Ce se va 
alege acum de fata mea? 

— Las-o pe Amy în seama mea, răspunse Dirk. Voi 
avea mare grijă de ea. 

Wolfertâl privi pe tânărul puternic şi arătos. Ştia că 
era bărbatul potrivit pe care fiica lui să-l ia de soţ. 

— Ai binecuvântarea mea, zise. Acum adu un 
avocat, ca să-mi fac testamentul. Nu mai am mult de 


trăit. 

Avocatul sosi. Toată lumea era foarte tristă 
gândindu-se că acelea erau clipele de pe urmă ale lui 
Wolfert. Amy plângea la capul patului tatălui ei. 
Jupâneasa Webber se apucă de croşetat ca să-şi ascundă 
durerea. _ 

— Scrie-mi iute testamentul, zise Wolfert. Imi simt 
sfârşitul aproape. 

Avocatul desfăşură o bucată de hârtie şi se pregăti 
să scrie. 

— Las moştenire toată ferma mea, începu Wolfert 
cu voce slabă. 

— Te referi la câmpurile pe care primăria o să 
construiască drumul? îl întrebă avocatul. 

— Aşa-i, spuse Wolfert, îngropându-se la loc în 
pernă. 

— Ei bine, cine va moşteni bucata aia de pământ va 
deveni unul dintre cei mai bogaţi oameni de prin părţile 
astea, zise avocatul. 

Un licăr de lumină apăru în ochii lui Wolfert. 

— Nu mai spune! zise. 

— Vorbesc serios. Când câmpurile alea vor fi 
împărţite în loturi de casă, oricine le stăpâneşte va fi 
foarte, foarte bogat. 

— Adevărat? spuse Wolfert. Atunci cred că n-o să- 
mi fac testamentul chiar acum. 

ê În clipa aceea, Wolfert începu sã se înzdrãveneascã. 
În câteva zile îşi părăsi camera. Dn curând făcea planuri 
pentru străzi şi pregătea actele pentru loturile de casă. 

Avocatul, în loc să-l ajute să-şi facă testamentul, îl 
ajutase să facă avere. Pe toate câmpurile lui se ridicară 
case şi, de atunci înainte, în loc de verze, Wolfert culese 
bani. . 

Îşi extinse propria casă până ce ajunse cea mai 
mare din cartier. Şi în curând fu plină de nepoţei cu 
obraji bucălaţi. 

În sfârşit, visul de aur al lui Wolfert Webber se 


linise. 

